text
stringlengths
5
288
ለዔለ እበ ትግራት እግል ልግለል ምነ ክምሰል ሸበየ ትደውረረ ወለተሓተ ዔለ መትራኣዩ አበ ።
ዲብለ ቀበተ ምን ትከረ ፡
ለተባር ለዲቡ ገልል ለዐል ተርፈ ምኑ ወለዐል ክምሰል ፈግረ ቅርድለ ዔለ ዐራይ እቡ አበ ።
ወምን ክሉ ተአኬ ህዬ ለቀርበትለ ውህር ካምለት ላተ ትግራት ማይ እንዴ ትመለአት ኢኮን እበ ማይ ክምሰል ጠለትመ እግል ልርፈዐ ኢቀድረ ።
እብለ ህዬ ለእናስ ለእለ ወዴ ወሐድግ ትቀዌት እቱ ወሕላሌ ከርዐቱ ።
ለሐ ህዬ ሰኒ ሰበት ጸምአት ወለትለ ሮም ተአቀምቱ እንዴ ዐለት ሕላሌሁ ክምሰል ረኤት ፡
“ ከላስ ነዐ እንተ እኔሳይ ፡
አነ ለሐ ክመ አቡዬ ለአሰትየ እግል አስትያቱ ፡
ሐር ወለቼ አግለልከ እግል ኢሊበለከ ፡
ለሖጸ ንገፉ ምንዬ ።
አቡዬ ረአዩ ምንገብእ እግል ልቅተለካቱ ” ቴለቱ ።
ህቱመ አስተዮትለ ሐ ሰበት ትደቀበ እቱ ህግያሀ ወለት ሮም እንዴ ሰምዐ ካጅል ወእሱፍ ዲብ እንቱ ለትግራት መጠየ ።
ወለትለ ሮም ዲብለ ዔለ ተረብ ትቤ ወክመ አቡሀ ወድየ ዲብ ትወዴ ለሐ ሽሙይ አስቴተ ።
ወምንለ ዔለ ክምሰል ፈግረት ለእኔሳይ እግለ እት ገሮበ ለዐለ ሖጸ ነግፈ ምነ ወምሴ ክምሰል ዔረው ለሮም እግለ እናስ “ ለሐ ሰቴት ማሚ ?
ለእናስ ህዬ “ ዓምቦ አስቴኩወ ፡
አነ ኖሼ አስቴኩወ ” ቤለ ዲብ ለአደፋርስ ።
ለሮም ህዬ ሸክ ሰበት ወደ “ እንተ ላተ ከንዶእ ወለቼ ገብእ አስቴተ ” ቤለ ወእግለ ወለቱ አትቃመተ ።
ለእናስ ላኪን “ ላለ ኖሼ አስቴኩወ ወለትከ በስ ለሐ ከርዐት እግልዬ ” ቤሎ እብ ሐሰት ።
ለሮም እንዴ ለአትቃምት ዐለ ዲብ ግሮብለ ወለቱ መርግለ ዔለ ረአ ።
ወእባሁ ንኩድ ዲብ እንቱ “ እንተ ለወለቼ ተአጀቅፍ ዐልከ እሊቱ ማሚ ለሖጻሃ ዔለ ” ቤለ ወእግል ልቅተሉ ሰዐ እቱ ።
ለእኔሳይ መስኪን ህዬ እብ ሰከይ ርሑ እግል ለአፍግር ወጠነ ።
ላኪን እብ ሰዐይ ክምሰል ኢፈግር ሰበት ኣመረ ዲብ ዎሮት ብዕድ ሮም ገርሀቱ ለሐርስ ለዐለ እንዴ ሸአገ “ ሐሰብከ ዐይበኒ ” ቤለ ወዲቡ ተዐየበ ።
ለሮም ለሀይ ሓርቅ ዲብ እንቱ አሰሩ ዲብ ልስዔ እግል ልቅተሎ መጽአ ።
ደአም ለሮማይ ለሐርስ ለዐለ “ አነ እሊ እኔሳይ ዐይብዬቱ ፡
ዐይብዬ ይሀይበከ ” ቤለዩ ወከልአዩቱ ።
ለሮማይ ለሀይ ላኪን ህንዲዶ ዲብ ልብል ሑሁ እግል ልቅተል ሕመረት ነቅለ ከመጽአዩ ወለሀይመ ለዐይቡ እት ሕንጎሰቱ እንዴ ሎሸ እግለ ንዋያተ ሐርስ እንዴ ረፍዐ ጠርቀ እቱ ።
ወእግል ሕድ ጅፍ አበለው ወሕድ አጽለዐው ።
ሐር ጸሮም እንዴ መጽአው ዓረዎም ።
ለሮማይ ህዬ ረአሱ ዲብ ነዋኔ “ ወለ ጻራድ ኢቀተልኩዎ ” ዲብ ልብል ሓርቅ ዲብ እንቱ ዐዱ አቅበለ ።
ላመ ሐረስታይ ሮም እግለ ዲብ ሕንጎሰቱ ለዐለ ዐይቡ ራፌዕ ዲብ እንቱ ወቅጹብ ዲብ ህለ ሮም ለረያይምጥምቢሁ እንዴ ቀፍረ ትምባኩ ሰተ ።
ወለዕንዳቀቱ እንዴ ፈትሐ ምነ ሕንጎሰቱ ለዕዩቡ ዐለ እናስ ምን ረአ እበ ፍንጌሁ ወፍንጌ ሑሁ ገብእ ለዐለ ዝባጥ በዲር እንዴ ተሀጨቀ ማይት እት እንቱ ጸንሐዩ ።
ህቱ ህዬ ሰኒ ደንገጸ ወሐር “ ወገህ ግበእ አዴማይ እብ ሰበብከ ግምሽ ምስል ሑዬ እትቃተል ዐልኮ ነፍስከ ክእነ ሐዋኒተት እት እንተ ?
” ቤለዩ ወምነ ሕንጎሰቱ እንዴ አፍገረ ቀብረዩ ።
መስኪናይ ለእኔሳይ ሒለቱ ሕኔት ልርኤ ፡
ሐ ሮም እግል ልዝመት እት ልብል ሞት ከርዐ ።
ክታብ አድጋም ወዓዳት ትግራይት 1910 ሕላይ ወስርቤቡ ሐቴ መደት ኦሮ ድግለል እናስ እብ ጸገቱ ዲብ ልትመንቀሽ እት ገበይ አዋልድ ደነግል ወውላድ መንደሊታት ጸንሐው ።
ለደነግል ወለመንደሊታት ለእብ እብር ክርኩር ለዐለ ድግለል ክምሰል ረአው ።
በዲር ፈጥነው ወሐር ክምሰል ሐልፈዮም እብ ሰሓቅ በረቴዕ ገአው ዲቡ ።
ለወክድ ህቱመ ለሓለቶም ሰበት አትፈከረቱ ወንእሽናሁ ሰበት ትፋቀደ እንዴ ትወለበ ዲቦም ቀይ - ቀይ ዲብ ልብል እግለ ሰሓቆም እብለ ሕላየት በልሰ እቱ ፦ ግድም አበርናቱ - ምን ንትፋቀድ ለሞዳይ ዔጻትነ
አበረት - ቀኒጽ አቤት ወግሳይ ንሳልናቱ አበረ - ከለግለግ ቤለ እብ አርዐዳይ እዴናቱ ቀደመት - ከጽላል ገአት ምን ጸሓይ ወለት አንስ ተአብዩ - ንኢሽ ትግበእ ወዐባይ ወልዱመ አብዩ - ከለአደንኖ
ምን ምብቃይ እሲቱመ ተአብዮ - ጋና ዐቢታ ወአባይ ጎሩመ ተአብዮ - ምና አዚም ወአተንሳይ ።
የአስተሀሌብ አርወሐቼ - የብሰት ዲባ ቀርበተ ዕንታቼ ጊመት ለብሰቱ - ወንሳልዬ ትለተተ ዕስር ተርፋ መልሀዲት - ነብረ ሰአነ ምጭረተ ሓድር ቃይብ ገብአ - ኣንፍ ምንዲ ትከሰተ ጥይእት ወለቅዲት - ሐቴ
ገአት ሸመተ እዝንዬመ አክነተት - ግድም በጥረት ሕጀተ ወዔጻቼ ትገርደመት - ፍት ምነ ሕቀተ እዴ ቀይቀይ ትቤ - ረጅፈት አምበል ንየተ ወእግርዬ ትጨውጬት - ሰመ ገንሐት በርሰተ ነፍስ ሐቆ አበረት
- ጀላል ሚበ ግንሐተ ትሼክብ ወተሀኮኬ - እንዴ ደዐፈት ሒለተ መንቀሺቼ ሰአንኮ - ወአቤት እዬ ርፍዐተ ደከቼመ ምን ትፈተሐት - ቀዌኩሀ እስረተ ስምሓን አለ እድንያ - እለ ትገብእ ኣክረተ ።
ምናተ ፦ በዲር ክእና ይዐልኮ - በጽሕ ዐልኮ መንደላይ እስዔ ዐልኮ ወአለምቤ - ክምሰል ሎሂ አምበርሀጋይ ፍቱይ ዐልኮ እብ ስናት - መስሕቃይ ዐልኮ ወመድእላይ ክእና እንዴ ይእትከርከር - ታኪ ዐልኮ
ወሮማይ ሕንቁቅ ዐልኮ ክምሰልኩም - እብ ዋልዳይት ወዋልዳይ ኢትሰራቡኒ ዐይብኩም - ምንመ እገብእ ድግሌላይ ቤለ ከትሰራበበ ወአስተንተነ ልትበሀል ።
ከአዜመ ውላድ አዜ ፡
መ እግል ነአብሮ ወትደግልሎ ቱ ፡
ለራዊ ገሮብኩም እግል ልትጨራምጥቱ ።
ለታኪ ብጠር እግል ልትከርከር ፡
እዘን እግል ለአተናክል ወአንያብ እግል ለሀንቀላቅል ሰበትቱ ፡
ለእብር እግል ክሉ ክሩይ ለህለ ቅረዲትቱ ።
ሰበት እሊ እብ ንእሽናኩም ሕኔት ትትመክሖ እበ ናይ ፈንጎሕ እብር ሕሰቦ ወኣክረትኩም እግል ትስኔ ትጻገሞ ።
ምግብ ሐወ አጭረረሐት እት ቅወት በሐር ኤረትርየ አንሳት አክል አዪ ምነ ዴሽ ገበአ ገብእ ?
አኪደተ አለብዬ ።
ምናተ እት ሰነት 2016 እብ መናሰበት እዮቤል ፍደት እስትቅላል ፡
እብ ወካይል ውዛረት ድፈዕ ዲብለ ትቀደመ ውራቅ ሕፍዝ ፡
ዓም መሻረከት አንሳት እተ ውዛረት ሐድ 20 ምእታይት ተ ።
ሽቅል ወራታት በሕርየት ዲቡ ክሱኣት ላተን ሀዬ 4 . 84% በጸሐ ።
እለን አንፋር ቅዋት ድፈዕ እብ እብ ደረጀት ተዕሊመን ዶል ልትረአየ ለበዝሐየ 75 . 72% ካልእ ደረጀት ለአትመመየ ገበአ እት ሀለየ ፡
ደረጀት ምግባይት 9 . 76 ፡
እት መአንብታይት ለልትረከበ 3 . 41% ፡
ምን ሰርትፊኬት/ ሸሃደት አስክ ማስተርስ ዲግሪ ለበን ሀዬ 11% በጸሐ ።
እብ ብዝሔ ለብጉሳት እቱ ዳይ ምን እንረኤ ጀብሃት ክምቱ ምነ እት ድፈዕ ለሀለየ እብ ዓመት 72 . 01% እት ጀብሃት ክም ሀለየ ለሕፍዝ ለሐብር ።
እሊ ሕፍዝ እሊ ገሌ ሱረት ናይ ወራታተን እት ድፈዕ ለለሀይብ ድኢኮን ውቀት ካፍየት እንዴ ተሀየበ እብ ሰፋየት ለትሸቀ ክም ኢኮን ሀዬ መትዳልየቱ ለሐብሮ ።
አኪድ ሐቆ እሊ ስኒን ለመጽአ ተቅዪር ሀዬ ሀለ ።
እብ መናሰበት ስርሐ 2019 ወከብቴ 2020 እት መርከዝ ቅወት በሐር እት መዐስከር ገደም ፡
እብ ክርን ገቢል ኤረትርየ በርናመጅ ትግራይት እተ ገብአ ጅግረ መዕሉማት ዓመ እበ ረኤክወ ላቱ ፡
ምን ክሉ አቅሳም በሕርየ ለሐድረየ ሻባት ሕዳት የዐለየ ።
መትጃግረት ለኢበልሰው እቱ አስእለት ዲብለ መተቅብለት ክም ትከረ እግለ እብ ትግራይት ቀርብ ለዐለ ሰኣላት እንዴ ፈሀመየ እብ ትግርኛ ለበልሰየ ከጃእዘት ለረክበያመ ዐለየ ።
እት ምግብለ ስስ መትጃግረት ላኪን ሐቴ ዐለት ፡
ጀሚለ መሐመድ ፋግር ትበሀል ።
ጀሚለ ሐቴ ምግብ ውላድ ምን ዐለትቱ ገብእ ክለ ለቃዐት ምስለ ባጥረት ለዐለት ትመስል እት መስረሕ ናይለ ጅግረ ዶል ዐርገት እት ሰኣል አክለ በልሰት እግለ ትገብእ ለዐለት ጣቅዒት ዝያደት ዐለት እተ
እግልሚቱ ፡
እሊ እተ ምግብለ ሐወ እብ ፍድብ ወሐጠር ምን ሸነት ወእግለ ጅግረ ምን ሕስዔ ምን አጥለለት መስል ።
መተቅብለተ ብዙሕ ሰአወ ወምን ጃእዘት እግል ኢትትረፍ ትደዐው እለ ፡
ህታመ የሐምቀት ሳልሳይት ጃእዘት ረክበት ።
እት አወል ዲሰምበር እጃዘት ዕርፍ እንዴ ነስአት እግል ትፍገር ምንመ ዐለት እለ ፡
እተ በርናምጅ መትጃግራይት ሰበት ዐለት እት ጀላሁ ለእጃዘተ እጽንሕተ ዐለት ።
ወቅተ ግምሽ ኢበደ በርናመጅ አግመለት ወኒሰ ገማል ረክበት ።
ጀሚለ ነፈር 30 ደውረት ክድመት ወጠንተ ።
እት ኩልየት ሐርስ ወቴክኒክ ሐጋት እብ መጃል ዓፍየት ንዋይ እብ ሸሃደት ድሕርትተ ።
ዲብ ተውዚዕ ሀዬ እት ቅወት በሐር ትወዘዐት ።
ዓፍየት ናይለ ለውሕደት ታበቱ ንዋይ ትራዔ ።
እት ረአሱመ ምስል በሐር ለልትጻበጥ ምህናት ተዐለመት ፡
ጠባዪዕ አምዋጅ ወእትጀሃት ወላውል . . . እተ በሕርየት እግል ተኣምሮ ለበ ደርሰት ከለ ምህነተ ብዕደት ምህነት ወሰከተ ።
ምን አስመረ ሐቆ አዝህር እንዴ ትበገስነ አመቅረብ ክም ሐልፈት ወአርድ ክም ጸልመታቱ ገደም ለአቴነ ።
እተ ጽልመት እት አግዳም በሐር ክም ሀሌነ እግል ለአተምስሎ ለብዙሕ እተ ባካት ለአትቀባብሎ ፡
እሊ ዴራክቱ ትርእዩ ሀሌከ ፡
መሃይ ተ እለ ቱነ ሌጣቱ . . . እት ልብሎ አስማይ ዓሳታት እት ልብሎ አነ እትፈከር ዐልኮ ።
ከፎ ልርእዉ ሀለው ወእተየ ሀለ ለማይ ወለአግዳም በሐር እት እብል ትወሀምኮ ።
ምን መኪነት ክም ትከሬነ ደአል ክምቱ ተአከድኮ ።
ምነ እባነ እት ድራር አቴነ ወክም ትደረርነ ለውላድ እት ቅረፍ እንዴ ትካፈለው መሳክቦም ጸብጠው ሕነ ለአንሳት ላኪን ክልኤ ሌጠ ዐልነ ።
ምን 22 ነፈር ክልኤ አንሳይት ህታዲ ምን ስስ ሐቴመ ዐለት ወሕነ ምን 11 ሐቴ ።
እብሊ ሀዬ ዲብ መስከብ ናይ ጀሚለ ወእት ናዲ በሕርየ ለትሸቄ መልህየተ ዜነብ ትየመምነ ።
ድራርነ እት ከፈቴርየትነ በልዐነ ፡
ማይነ ሰቴነ ከእክርር ወስክብ ዲብ ትትረኤነ ፡
ለልትሐደሩነ ዐለው አንፋር በሕርየ ባብ ክም ከርከሐው ፡
ጀሚለ ከፍተት እነ ወኣቴተነ ፡
ክልኤ ዐራትነ ንጹፋት ዲበን አስተረሐ ቴለነ ፡